इसके साथ ही अमरीकी सरकार अब आपदा राहत के काम में 50 अरब डॉलर का खर्च कर सकेगी. साथ ही सरकार अब अलग अलग राज्य सरकारों और प्रशासन के साथ बेहतर समन्वय कर काम करेगी.

शुक्रवार को एक संवाददाता सम्मेलन में उन्होंने कहा कि लोग साफ सफाई की पूरा ध्यान रखें, बेहद ज़रूरी न होने पर यात्रा न करें और एक जगह पर इकट्ठा होने से बचें.

ट्रंप ने कहा आने वाले सप्ताह हमारे लिए बेहद महत्वपूर्ण हैं और हमारी पूरी कोशिश रहेगी कि कोरोना वायरस को फैलने से रोकें.

अमरीका यूरोपीय देशों से आने-जाने वाली सभी उड़ानें अगले 30 दिनों के लिए रद्द कर रहा है. ये रोक शुक्रवार रात से ही लागू हो जाएगी. साथ ही दूसरे देशों से आ रहे सभी लोगों की प्रारंभिक जांच भी हवाई अड्डों पर की जाएगी.

समाप्त

अमरीका से जाने वाले सभी यात्री जहाज़ों यानी क्रूज़ भी 30 दिनों तक रद्द कर दिए गए हैं.

एक ट्वीट कर ट्रंप ने कहा कि, "मेरी गुज़ारिश पर कार्निवल, रॉयल कैरिबियन, नॉर्वेजियन और एमएससी अमरीका से दूसरे देशों में जाने वाले अपने क्रूज़ कर तीस दिनों की रोक लगाने के लिए तैयार हो गए हैं. ये रोक 14 तारीख की मध्यरात्रि से लागू हो जाएगी"

ट्रंप ने कह... अधिकतम 4000 वर्णों के लिए लेख जारी रखें:
ा कि देश के कई राज्यों में कोरोना वायरस के संदिग्ध पाए गए हैं और इस कारण सरकार और लोगों की जांच और इलाज के काम में तेज़ी लाएगी.

ट्रंप ने ये स्पष्ट नहीं किया कि आपातकाल कितने दिनों तक लागू रहेगा लेकिन कहा कि उन्हें उम्मीद है कि स्थिति जल्द बेहतर होगी.

उन्होंने कहा, "हम कई मामलों में दूसरे देशों की मदद करते रहे हैं और मुझे उम्मीद है कि हम इस मुश्किल वक्त में डट कर खड़े रहेंगे."

घर से न निकलने की सलाह

ट्रंप ने कहा सीडीसी की वेबसाइट पर सरकार से कोविड 19 से जुड़ी हर तरह की जानकारी मुहैय्या कराई है.

उन्होंने कहा कि यदि किसी को लगता है कि उन्हें कोरोना संक्रमण है तो वो खुद को अपने ही घर पर क्वारंटाइन करें और फ़ोन पर डॉक्टर या हेल्पलाइन नंबर पर मदद मांगे. 

उन्होंने लोगों के नर्सिंग होम जाने पर पाबंदी लगा दी है और कहा है कि सामान्य सर्दी ज़ुकाम होने पर पहले फ़ोन पर या ऑनलाइन जानकारी लें और केवल स्वास्थ्य बिगड़ने की सूरत में ही अस्पताल जाएं.

ट्रंप ने कहा कि सरकार आने वाले दिनों में कोरोना वायरस के लिए कम से कम 50 लाख लोगों की जांच करने की योजना बना रही है.

साथ ही उन्होंने कहा कि अमरीकी सरकार गूगल के साथ मिल कर एक वेबसाइट बनाएगी जिसके ज़रिए लोग कोरोना वायरस टेस्टिंग सेंटरों के बारे में पूरी जानकारी ले सकेंगे.

संवाददाता सम्मेलन के दौरान ट्रंप ने कहा कि वो कोरोना वायरस के लिए अपनी भी जांच कराएंगे.

हाथ मिलाने पर छिड़ा विवाद

इस संवाददाता सम्मेलन के दौरान उन्होंने निजी क्षेत्र और स्वास्थ्य सेक्टर में काम कर रही कंई कंपनियों से जुड़े लोगों को भी आमंत्रित किया था.

इस दौरान ट्रंप ने वॉलमर्ट के सीईओ डॉग मैक्मिलन से हाथ मिलाया जिसे लेकर सोशल मीडिया में काफी चर्चा हुई. हाल में वॉलमार्ट केंटुकी में काम कर रहे एक कर्मचारी कोविड 19 से संक्रमित पाए गए थे.

डेविन ग्रैंडमा नाम के एक ट्विटर यूज़र ने लिखा "तेज़ी से फैलने वाले कोरोना वायरस के बारे में संवाददाता सम्मेलन में ट्रंप और वॉलमार्ट के सीईओ ने हैंडशेक करने का फ़ैसला किया."

मैथ्यू स्मिथ ने लिखा, "जिस कॉन्फ्रेस में कोरोना को राष्ट्रीय आपदा बताया उसी में ट्रंप ने मेहमान का स्वागत हाथ मिला कर किया. इसके बाद अब कोई क्या कह सकता है."

अरेवा मर्टिन ने लिखा, "हमें डॉक्टर और ट्रंप प्रशासन के अधिकारी किसी से हाथ न मिलाने के लिए कहा है. वो खुद इस सलाह को नहीं मान रहे और दूसरों के...